สังคมข่าวหุ้น
*ดัชนีตลาดหุ้นไทยปิดที่ระดับ 1,653.50 จุด เพิ่มขึ้น 0.09 จุด มูลค่าการซื้อขาย 36,707.98 ล้านบาท โดยตลาดฯ ยังรอดูการจัดตั้งรัฐบาลของไทยที่น่าจะมีความชัดเจนมากขึ้น ส่วนการเจรจาการค้าระหว่างสหรัฐฯ และจีนน่าจะมีความชัดเจนมากขึ้นในการประชุม G20 ปลายเดือนมิ.ย.นี้
9 มิ.ย. 2562

สโนว์แมน
*ดัชนีตลาดหุ้นไทยปิดที่ระดับ 1,653.50 จุด เพิ่มขึ้น 0.09 จุด มูลค่าการซื้อขาย 36,707.98 ล้านบาท โดยตลาดฯ ยังรอดูการจัดตั้งรัฐบาลของไทยที่น่าจะมีความชัดเจนมากขึ้น ส่วนการเจรจาการค้าระหว่างสหรัฐฯ และจีนน่าจะมีความชัดเจนมากขึ้นในการประชุม G20 ปลายเดือนมิ.ย.นี้
*วันนี้หุ้น AI กลับเข้ามาเทรดอีกครั้งในตลาด SET  กลุ่มอุตสาหกรรมทรัพยากร หมวดพลังงานและสาธารณูปโภค พร้อมกับหุ้น AIE ได้กลับเข้ามาเทรดอีกครั้งในตลาด mai  กลุ่มอุตสาหกรรมทรัพยากร โดยไม่มีราคาสูงสุดและต่ำสุด ราคาซื้อขายวันนี้ หากราคาหุ้นยังต่ำกว่าบุ๊กแวลู ถือว่ายังมีความน่าสนใจเข้าไปลงทุน บุ๊กแวลูของ AIE อยู่ที่ 0.34 บาท  ส่วนบุ๊กแวลูของ AI อยู่ที่ 0.90 บาท โดย AI จัดว่าเป็นหุ้นพื้นฐานดี จากยอดขายลูกถ้วยไฟฟ้าทะลัก ล่าสุดโชว์แบ็กล็อก 1,100 ล้านบาทแล้ว ขณะที่ AIE มองเป็นหุ้นเทิร์นอะราวด์ จะพลิกมีกำไรตั้งแต่ไตรมาส 2/62 นี้
*บอร์ด UV ไฟเขียวขายหุ้น GOLD ที่ถืออยู่ทั้งหมดจำนวน 912.83 ล้านหุ้น  หรือคิดเป็น 39.28% ให้กับ FPT ผ่านการทำเทนเดอร์ฯ ที่กำหนดไว้ตั้งแต่วันที่ 5 มิ.ย.-8 ส.ค.62 ราคา 8.50 บาท/หุ้น คิดเป็นมูลค่ารวม 7,759.05 ล้านบาท แม้จะต้องเสนอให้ที่ประชุมวิสามัญผู้ถือหุ้น 21 มิ.ย.62 อนุมัติก็ตาม  ก็คาดว่าผู้ถือหุ้นโหวตผ่านแน่นอน  ลุ้น ๆ วันที่ 14 ส.ค.62 UV จะบุ๊กกำไรจากการขายหุ้น GOLD ราว 2,463 ล้านบาท พร้อมยังมีลุ้นจ่ายเงินปันผลพิเศษอีกด้วย
*PPS ประกาศออกหุ้นเพิ่มทุนไม่เกิน 257.96 ล้านหุ้น พาร์หุ้นละ 0.25 บาท เพื่อขายให้กับผู้ถือหุ้นเดิม (RO) จำนวนไม่เกิน 171.97 ล้านหุ้น และขายให้กับบุคคลในวงจำกัด (PP) ไม่เกิน 85.99 ล้านหุ้น พร้อมออกและเสนอขายตั๋วแลกเงินระยะสั้น (B/E) ภายในวงเงินไม่เกิน 200 ล้านบาท อายุไม่เกิน 270 วัน เพื่อใช้เป็นเงินทุนหมุนเวียนสำหรับกิจการ และออกหุ้นกู้ (Debenture) ภายในวงเงินไม่เกิน 600 ล้านบาท อายุไม่เกิน 10 ปี เพื่อใช้เป็นเงินทุนหมุนเวียน ใช้เป็นเงินลงทุนในโครงการอนาคต ชำระคืนหนี้สถาบันการเงิน หรือหนี้ตามตั๋วแลกเงิน
*MVP เผยภาพรวมของการจัดงาน “Thailand Mobile Expo 2019” ครั้งที่ 33 มหกรรมมือถือที่ใหญ่ที่สุดของประเทศ เมื่อวันที่ 30 พ.ค.-2 มิ.ย. ที่ผ่านมา มียอดเงินสะพัดภายในงานกว่า 2,500 ล้านบาท ทะลุเป้าหมายที่วางไว้ จากยอดผู้เข้าชมงานประมาณ 7 แสนคน หลังจากบริษัทได้เพิ่มพื้นที่การจัดงานมากถึง 30,000 ตารางเมตร ภายในศูนย์นิทรรศการและการประชุมไบเทคบางนา 3 ฮอลล์ ใครไม่ทันครั้งนี้ เตรียมเงินไว้ไปงานครั้งหน้า แว่ว ๆ เป็นครั้งที่ 34 จะจัดขึ้นระหว่างวันที่ 3-6 ต.ค.นี้
*NOBLE เตรียมเสนอขายหุ้นกู้จำนวนไม่เกิน 1,500 ล้านบาท อายุ 3 ปี ดอกเบี้ยคงที่ 4.50% ต่อปี จ่ายดอกเบี้ยทุก 3 เดือนต่อผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 17-19 มิ.ย.นี้ จองซื้อขั้นต่ำ 1 แสนบาท และทวีคูณครั้งละ 1 แสนบาท  ด้านความน่าเชื่อถือถูกจัดอันดับอยู่ที่ “BBB” แนวโน้ม “ลบ” โดยบริษัท ทริสเรทติ้ง จำกัด เมื่อวันที่ 1 มี.ค.62 ส่วนวัตถุประสงค์นั้นมีแผนที่จะนำเงินไปใช้ชำระคืนหุ้นกู้ที่จะครบกำหนดไถ่ถอนในเดือน มิ.ย.62 มีมูลค่ารวม 1,500 ล้านบาท ทั้งนี้ ผู้ที่สนใจสามารถจองซื้อหุ้นกู้ได้ที่ธ.กสิกรไทย ธ.กรุงไทย บริษัทหลักทรัพย์เอเซีย พลัส จำกัด และบริษัทหลักทรัพย์ เคจีไอ (ประเทศไทย) จำกัด (มหาชน) ได้เลย
*ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 09.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.